CELEX: 32013D0221
Language: lv
Date: 2013-05-16 00:00:00
Title: 2013/221/ES: Komisijas Īstenošanas lēmums ( 2013. gada 16. maijs ), ar ko nosaka Savienības finansiālo ieguldījumu to izdevumu segšanā, kuri radušies sakarā ar ārkārtas vakcinācijas plāniem pret infekciozo katarālo drudzi Beļģijā 2007. un 2008. gadā (izziņots ar dokumenta numuru C(2013) 2799)

18.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 134/17
            
         KOMISIJAS ĪSTENOŠANAS LĒMUMS
   (2013. gada 16. maijs),
   ar ko nosaka Savienības finansiālo ieguldījumu to izdevumu segšanā, kuri radušies sakarā ar ārkārtas vakcinācijas plāniem pret infekciozo katarālo drudzi Beļģijā 2007. un 2008. gadā
   (izziņots ar dokumenta numuru C(2013) 2799)
   (Autentisks ir tikai teksts franču un nīderlandiešu valodā)
   (2013/221/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 3. panta 3., 4. punktu un 6. punkta otro ievilkumu,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam (2) (turpmāk “Finanšu regula”), un jo īpaši tās 84. pantu,
   tā kā:
   
               (1)
            
            
               Saskaņā ar Finanšu regulas 84. pantu un 94. pantu Komisijas 2012. gada 29. oktobra Deleģētajā regulā (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (3) (turpmāk “piemērošanas noteikumi”), pirms uzņemties izdevumu saistības no Savienības budžeta, ir jāpieņem finansēšanas lēmums, kurā nosaka būtiskās sastāvdaļas darbībai, kas saistīta ar izdevumiem, un kuru pieņem iestāde vai institūcijas, kam iestāde ir deleģējusi pilnvaras.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai pēc iespējas drīz palīdzētu izskaust infekciozo katarālo drudzi, Savienībai būtu jāsniedz finansiāls atbalsts dalībvalstīm attaisnoto izdevumu segšanai. Minētā lēmuma 3. panta 6. punkta otrajā ievilkumā ir noteikts, cik liela procentuālā daļa jāpiemēro dalībvalstu izmaksām.
            
         
               (3)
            
            
               Ar Komisijas 2005. gada 28. februāra Regulu (EK) Nr. 349/2005 paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (4). Minētās regulas 3. pantā paredzēti noteikumi par attaisnotajiem izdevumiem, par kuriem Savienība sniedz finansiālu atbalstu.
            
         
               (4)
            
            
               Ar Komisijas Lēmumu 2008/655/EK (5) Savienība Beļģijai piešķīra finansiālo ieguldījumu ārkārtas pasākumiem infekciozā katarālā drudža apkarošanai 2007. un 2008. gadā.
            
         
               (5)
            
            
               Beļģija 2009. gada 6. aprīlī saskaņā ar Regulas (EK) Nr. 349/2005 7. panta 1. un 2. punktu iesniedza oficiālu atmaksāšanas pieprasījumu. Komisijas novērojumi, attaisnoto izdevumu aprēķina metode un galīgie secinājumi Beļģijas iestādēm tika paziņoti 2011. gada 7. jūlija vēstulē. Beļģija tai piekrita 2011. gada 4. augustā.
            
         
               (6)
            
            
               Savienības finansiālo ieguldījumu izmaksā ar nosacījumu, ka plānotie pasākumi ir faktiski veikti un attiecīgās iestādes noteiktajā termiņā ir iesniegušas visu vajadzīgo informāciju.
            
         
               (7)
            
            
               Beļģijas iestādes ir pilnībā izpildījušas Lēmuma 2009/470/EK 3. panta 4. punktā un Regulas (EK) Nr. 349/2005 7. pantā paredzētās tehniskās un administratīvās prasības.
            
         
               (8)
            
            
               Ņemot vērā minētos apsvērumus, tagad saskaņā ar Lēmuma 2008/655/EK 3. panta 2. punktu būtu jānosaka Savienības finansiālā atbalsta kopējā summa, kas paredzēta to attaisnoto izdevumu segšanai, kuri radušies, izskaužot infekciozo katarālo drudzi Beļģijā 2007. un 2008. gadā.
            
         
               (9)
            
            
               Ir veikts pirmais maksājums EUR 3 328 215,15 apmērā un otrais maksājums EUR 4 550 004,85 apmērā.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma summu, kas paredzēta to izdevumu segšanai, kuri saistīti ar infekciozā katarālā drudža izskaušanu Beļģijā 2007. un 2008. gadā, nosaka EUR 7 881 826,95 apmērā. Šis ir finansēšanas lēmums Finanšu regulas 84. panta nozīmē.
   2. pants
   Tā kā Savienības kopējais ieguldījums ir noteikts EUR 7 881 826,95 apmērā, vēl jāveic atlikušais finansiālā ieguldījuma maksājums EUR 3 606,95 apmērā.
   3. pants
   Šis lēmums ir adresēts Beļģijas Karalistei.
   
      Briselē, 2013. gada 16. maijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 155, 18.6.2009., 30. lpp.
   
      (2)  OV L 298, 26.10.2012., 1. lpp.
   
      (3)  OV L 362, 31.12.2012., 1. lpp.
   
      (4)  OV L 55, 1.3.2005., 12. lpp.
   
      (5)  OV L 214, 9.8.2008., 66. lpp.